18. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 31504/1534/Β7 της 20/21 Μαρτ. 1972 (ΦΕΚ Β΄ 235) Περί ελέγχου ιδιοκατασκευών αγροτικών μηχανημάτων, εκ συναρμολογήσεως παλαιών εξαρτημάτων. Έχοντες υπ’ όψιν: 1)Τας υπ’ αριθ. 14657/965/Β7/8.2.71 και 117808 / 7840/Β7/3.11.71 αποφάσεις ημών σχετικώς με τον έλεγχον, την απογραφήν και κυκλοφορίαν των ιδιοκατασκευών αγροτικών μηχανημάτων, εκ συναρμολογήσεως παλαιών εξαρτημάτων. 2)Την υπ’ αριθ. 271/Γ/13.1.72 αναφοράν της Επιθεωρήσεως Γεωργίας Αττικής και Νήσων, εις ην αναφέρεται ότι προσκομίζονται υπό αγροτών, ως ιδιοκατασκευαί αγροτικών μηχανημάτων, φορτηγά ή επιβατικά αυτοκίνητα, των οποίων αντικατεστάθη ο βενζινοκινητήρ δια πετρελαιοκινητήρος και ετροποποιήθη ελαφρώς το αμάξωμα, πράγμα το οποίον οδηγεί εις καταστρατήγησιν των περί αυτοκινήτων διατάξεων. 3)Παρομοίαν προς την, προηγουμένην αναφοράν της ΥΕΒ, Επιθεωρήσεως Γεωργίας Θεσσαλίας (υπ’ αριθ. Γ . 6360/3.3.72), ως και την υπ’ αριθ. Γ . 14726/23.2.72 αναφοράν της ΥΕΒ, Επιθεωρήσεως Γεωργίας Κεντρικής και Δυτικής Μακεδονίας σχετικώς με τας δυσχερείας ελέγχου των, περί ων ο λόγος, μηχανημάτων, λόγω της παλαιότητος των διαφόρων εξαρτημάτων και μηχανισμών αυτών και των προβλημάτων άτινα δημιουργούνται εκ παραπόνων αγροτών. 4)Το υπ’ αριθ. ΣΤ/5493/26.2.72 έγγραφον του Υπουργείου Ναυτιλίας, Μεταφορών και Επικοινωνιών, συμφώνως προς το οποίον χαρακτηρίζεται ως αυτοκίνητον ακόμη και το εξειδικευμένον δια την εξυπηρέτησιν των γεωργικών εκμεταλλεύσεων όχημα FARM-EXPRESS του εργοστασίου EICHER και  5)Την, κατόπιν των ανωτέρω, ανάγκην καθορισμού σαφών προδιαγραφών δια την έγκρισιν των ιδιοκατασκευών γεωργικών μηχανημάτων, εκ συναρμολογήσεως παλαιών και νέων εξαρτημάτων και μηχανισμών, αποφασίζομεν: Καθορίζομεν, ως κάτωθι, τους όρους και προϋποθέσεις εγκρίσεως της καταλληλότητος και χορηγήσεως αδείας κυκλοφορίας εις τας ιδιοκατασκευάς αγροτικών μηχανημάτων, εκ συναρμολογήσεως παλαιών ή νέων εξαρτημάτων και μηχανισμών: 1.Ο επ’ ονόματι του οποίου γίνεται η απογραφή του μηχανήματος, δέον να είναι κατ’ επάγγελμα γεωργός, τούτου βεβαιουμένου υπό της οικείας Κοινότητος και ελεγχομένου υπό της αρμοδίας Διευθύνσεως Γεωργίας Νομαρχίας. 2.Το μηχάνημα δέον να δύναται να εκτελή βασικώς τας υπό των ελκυστήρων εκτελουμένας εργασίας (άροσιν, σβάρνισμα, σποράν κλπ., ως και γεωργικάς μεταφοράς είτε δι’ ενσωματωμένης επ’ αυτού κιβωταμάξης ως κατωτέρω, είτε δι’ αγροτικού ρυμουλκουμένου οχήματος), ότε θα χαρακτηρίζεται ως ελκυστήρ, ή εξειδικευμένας αγροτικάς εργασίας, ως ο αλωνισμός σιτηρών και οσπρίων, η εκκόκισις αραβοσίτου και ο ψεκασμός, δια μηχανισμών μονίμως προσηρμοσμένων επ’ αυτού, οπότε θα χαρακτηρίζεται αναλόγως ως αλωνιστική, εκκοκιστική ή ψεκαστήρ αντιστοίχως. 3.Η ισχύς του κινητήρος αυτών δέον, όπως μη υπερβαίνη τους 50 HP,SAE. 4.Αι διαστάσεις της τυχόν υπαρχούσης κιβωταμάξης να μη υπερβαίνουν ως προς το μήκος τα 2,00 μ. και ως προς το πλάτος το 1,90μ. 5.Η απόστασις μεταξύ των αξόνων (εμπροσθίου - οπισθίου) των τροχών να μη υπερβαίνη τα 2,40 μ. 6.Το ελάχιστον ελεύθερον ύψος από του εδάφους να μη είναι μικρότερον των 25 εκατοστών άνευ φορτίου του οχήματος. 7.Η μεγίστη δυνατή ταχύτης προωθήσεως να μη υπερβαίνη τα 40 χιλιόμετρα καθ’ ώραν δι’ απάσας τας κατηγορίας των μηχανημάτων και η ελαχίστη τα 4 χιλιόμετρα καθ’ ώραν, υπό τας κανονικάς στροφάς του κινητήρος. Το όριον της μεγίστης ταχύτητος εις τα φέροντα κιβωτάμαξαν μηχανήματα δέον να αναγράφεται επί της οπισθίας πλευράς αυτών, κατ’ ανάλογον τρόπον προς τον των αυτοκινήτων. 8.Τα ήδη απογεγραμμένα και ευρισκόμενα εν κυκλοφορία οχήματα, περί ων ο λόγος, δέον να επανεξετασθώσι και προσαρμοσθώσι προς τους τιθεμένους δια της παρούσης όρους και περιορισμούς, εντός ενός έτους το βραδύτερον από της δημοσιεύσεως της παρούσης δια της Εφημερίδος της Κυβερνήσεως. Τούτο δέον να ανακοινωθή εις ένα έκαστον των κατόχων τοιούτων μηχανημάτων, μερίμνη των οικείων Διευθύνσεων Γεωργίας. 9.Κατά τα λοιπά έχουσιν εφαρμογήν αι υπ’ αριθ. 14657/965/Β7/8.2.71 και 117808/7840/Β7/3.11.71 αποφάσεις ημών. (Δεν ανευρέθησαν εις την Εφημ. της Κυβερνήσεως). 10.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 